Gẹ ni esi phọ nạ arugh bọ. Eḍighi maạr lọ nạ amiịn mọ i/kpeanaạn ogẹ esi amarugh ph'anạ, pọ gẹ adrẹs aKindọm Họl phọ, kuolọ eḍighi ni idị ikumor awe phọ kụ kongọ nyinhạ ogẹl. Toroboiperolbọ, U/GẸ GHAN adrẹs olạ agadạ phọ idiphọ adrẹs anạ.
Gẹ ḍien oye phọ eḍighi maạr lọ nạ alhegheri ni. Iphẹn phọ keḍighi idị oye phọ kaa/tughiạn mọ aḍinyạ phọ eḍighi ḍiọ ogbeelhom ilọ araraạr dị robool.
Maạr aphogh spelịn, eten phọ nạ adẹ bọ ikpo-onhụ phọ, r'iilhogh ibạl phọ. Egeọm mọ anạ emaạr esererẹ, ki/banabanạ. Nạ ageọm ḍighaạgh, pọ eḍighi ni idị kotue obạl. K/akạr agẹ mudị nạ alegheri oye phọ iboom, obobọ mudị nạ o/lhegheri r"olhegheri.
Eḍeenhaan phọ ogẹ bọ epamanhạm ni iphẹn phọ. I/wạ mọ tuụgh iduọn bịn kụ agẹ ghan torobọ amem lọ nạ ragẹ ogheọm oye epẹ ekool ph'anyinha. Aḍinyạ ph'anạ ephạm emhụ adom mọ anạ, edaphạn sidọl r'eḍighinhom iyaạr ekpisi phọ.